kombinácia liekov
Dobrý večer. Môžem si dat naraz peritol a neurol 0.25?
Dobrý deň,
ďakujeme za Vašu otázku.
Pri súčasnom podávaní cyproheptadínu (Peritol) spolu s liečivami tlmiacimi centrálnu nervovú sústavu (Neurol) sa môžu vzájomne potenciovať centrálne tlmivé účinky. V prípade, že súčasné užívanie nariadil lekár, je si týchto skutočností vedomý a zvážil pomer prínosu liečby a možného rizika z nej vyplývajúceho. V takom prípade odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Emma Halás Haluščíková